Document ID: 32004R0260

32004R0260
L 051/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 260/2004 НА КОМИСИЯТА
от 6 февруари 2004 година
за изменение на приложения I, III, V и VII към Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1), и по-специално член 19 от него,
като има предвид, че:
(1)
Общите правила за внос на текстилни изделия с произход от трети страни трябва да бъдат актуализирани, за да се отчетат някои скорошни промени.
(2)
С Решение 2003/453/ЕО (2) Съветът одобри подписването, от името на Европейската общност, на споразумение под формата на размяна на писма между Европейската общност и Социалистическа република Виетнам за търговията с текстилни изделия и облекло и разреши временното му прилагане.
(3)
С Решение 1999/867/ЕО (3) Съветът одобри подписването, от името на Европейската общност, на споразумение под формата на размяна на писма между Европейската общност и Република Узбекистан за търговията с текстилни изделия и облекло и други мерки за отваряне на пазарите и разреши временното му прилагане.
(4)
С Регламент (ЕО) № 337/2003 (4) Комисията реши да преустанови прилагането на режима за двоен контрол на някои текстилни изделия с произход от Украйна.
(5)
Меморандумът за разбирателство с Египет (5) изтече на 31 декември 2003 г.
(6)
Споразумението между Европейската общност и Бившата югославска република Македония за търговията с текстилни изделия и облекло (6) изтече на 31 декември 2003 г.
(7)
Комбинираната номенклатура беше изменена. Измененията се прилагат от 1 януари 2004 г. (7) и засягат също и някои кодове, фигуриращи в Приложение I към Регламент (ЕИО) № 3030/93.
(8)
С оглед по-голяма яснота, някои приложения към Регламент (ЕИО) № 3030/93 следва да бъдат заменени.
(9)
Необходимо е съответно да се измени Регламент (ЕИО) № 3030/93.
(10)
Мерките, предвидени в настоящия регламент, се прилагат от 1 януари 2004 г., за да се осигури спазването, от страна на Общността, на нейните международни задължения.
(11)
Мерките, предвидени в настоящия регламент, съответстват на становището на комитета „Текстил“, създаден с член 17 от Регламент (ЕИО) № 3030/93,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3030/93 се изменя, както следва:
а)
Приложения I, III, V и VII се заменят с текстовете, фигуриращи в приложението към настоящия регламент;
б)
Таблица А от приложение III се заменя с текста на приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 февруари 2004 година.

Labels: 1
3
5